C 135/8
FI
Euroopan unionin virallinen lehti
18.4.2023
LIITE
Näyttö sellaisten tarkoitusten laillisuuden tueksi, jotka eivät vaikuta haitallisesti lajin säilymiseen ja joihin luvan saaneet eläintarhat sekä kasvatus- ja suojeluohjelmat pyrkivät Näiden ohjeiden luvun 3 kohdissa a ja b esitetään tapaukset, joissa jäsenvaltion CITES-hallintoviranomainen voi myöntää vienti- ja jälleenvientiluvan tai EU:n sisäisessä kaupassa käytettävän todistuksen sillä edellytyksellä, että se on vakuuttunut siitä, että lupaa tai todistusta käytetään laillisiin tarkoituksiin, jotka eivät vaikuta haitallisesti lajin säilymiseen.
Sen varmistamiseksi, että kaikkialla EU:ssa sovelletaan yhdenmukaistettua lähestymistapaa sellaisten tarkoitusten laillisuuden määrittämiseen, jotka eivät vaikuta haitallisesti lajin säilymiseen ja joihin luvan saaneet eläintarhat (1) sekä kasvatus- ja suojeluohjelmat pyrkivät, toimitetaan lisätietoja.
Koska vientilupia, jälleenvientilupia ja EU:n sisäisessä kaupassa käytettäviä todistuksia koskevat hakemukset voivat olla erilaisia, jäsenvaltioiden on yleensä arvioitava hakijan toimittamaa näyttöä tapauskohtaisesti.
Vähimmäisvaatimuksena kaikkien hakijoiden on esitettävä näyttöä seuraavien seikkojen tueksi: — EU:ssa eläintarha on rekisteröitävä neuvoston direktiivin 1999/22/EY (2) (EU:n eläintarhadirektiivi) mukaisesti. — Kolmansien maiden osalta eläintarhan on oltava osa tunnustettua kasvatusohjelmaa.
Esimerkkejä tunnustetuista eläintarhojen kasvatus- ja suojeluohjelmista ovat Euroopan uhanalaisten lajien ohjelma (EEP), American Species Survival Plan (SSP), Australasian Species Management Program (ASMP) ja maailmanlaajuiset lajienhoitosuunnitelmat (GSMP). — Turvapaikan tai vastaanottokeskuksen on oltava määrämaan toimivaltaisten viranomaisten rekisteröimä ja valvoma.
Jos hakemuksessa annetut tiedot ovat epäselviä tai jos laitoksen tai kasvatus- ja suojeluohjelman tavoitteen laillisuuteen liittyy epäilyksiä tai huolenaiheita, hallintoviranomaisen olisi pyydettävä yksityiskohtaisempia tietoja.
(1) Ks. alaviite 25.
(2) https://eur-lex.europa.eu/legal-content/FI/TXT/?uri=celex:31999L0022